ข่าวประชาสัมพันธ์

**องค์การบริหารส่วนตำบลหนองหว้า**

**9 หมู่ที่ 10 ตำบลหนองหว้า อำเภอเบญจลักษ์ จังหวัดศรีสะเกษ 33110**

**โทรศัพท์ 0-4582-6148 โทรสาร 0-4582-6149**

**ฉบับที่ 1 ประจำเดือน ธันวาคม พ.ศ.2566 www.nongwa.go.th**

**ประชาสัมพันธ์ภาษีท้องถิ่น ประจำปี พ.ศ.2567**

**ภาษีป้าย**

**ภาษีป้ายเป็นภาษีที่เก็บจากป้าย อันหมายถึง** ป้ายแสดงชื่อ ยี่ห้อ หรือเครื่องหมายที่ใช้ประกอบการค้า หรือประกอบกิจกรรมอื่นเพื่อหารายได้ ไม่ว่าจะแสดงหรือโฆษณาไว้ที่วัตถุใดๆ ด้วยอักษร ภาพ หรือเครื่องหมายที่เขียน แกะ สลัก จารึก หรือทำให้ปรากฏด้วยวิธีอื่นๆ

**ผู้มีหน้าที่ชำระภาษีป้าย**

1. เจ้าของป้าย
2. ผู้ครอบครองป้าย/ผู้ครอบครองอาคารหรือที่ดิน ที่ป้ายนั้นติดตั้งหรือแสดงอยู่

**ขั้นตอนการชำระภาษีป้าย**

* ยื่นแบบแสดงรายการภาษีป้าย(ภป.1) **ภายในเดือน มีนาคม ของทุกปี**
* ยื่นแบบและชำระทันที หรือ ภายใน 15 วัน นับแต่วันที่ได้รับแจ้งการประเมิน
* กรณีติดตั้งป้ายใหม่ หลังเดือน มีนาคม ให้ยื่นแบบแสดงรายการ(ภป.1) ภายใน 15 วัน นับแต่วันที่ติดตั้ง

**-2-**

**ไม่ชำระภาษีป้ายภายในเวลาที่กำหนด** ผู้เป็นเจ้าของป้ายรายใดไม่ยื่นแบบภายในเวลาที่กำหนด จะต้องเสียเงินเพิ่มนอกจากเงินที่เสียภาษีป้ายในกรณีและอัตรา ดังต่อไปนี้

* ไม่ยื่นแบบแสดงรายการภาษีป้าย(ภป.1) ภายในเวลาที่กำหนดให้เสียเงินเพิ่ม 10% ของค่าภาษี
* ยื่นแบบแสดงรายการภาษีป้ายไม่ถูกต้อง ทำให้จำนวนเงินที่ต้องเสียภาษีป้ายลดน้อยลง ให้เสียเงินเพิ่ม 10% ของค่าภาษีป้ายที่ประเมินเพิ่มเติม
* ไม่ชำระภาษีป้ายภายในเวลาที่กำหนด ให้เสียเงินเพิ่ม 2% ต่อเดือนของค่าภาษี

|  |  |  |
| --- | --- | --- |
| **อัตราภาษีป้าย**  **การคำนวณภาษีป้าย โดยคำนวณจากขนาด กว้าง X ยาว**  **หารด้วย 500 คูณด้วย อัตราภาษี ตามประเภทของป้าย** | | |
| **ประเภทป้าย** | **ลักษณะป้าย** | **อัตราภาษี**  **(บาท/ตร.ซม.)** |
| 1 | **ป้ายที่มีอักษรไทยล้วน**   1. ป้ายที่มีข้อความเคลื่อนที่หรือเปลี่ยนเป็นข้อความอื่นได้ 2. ป้ายนอกจาก (ก) | 10/500  5/500 |
| **2** | **ป้ายที่มีอักษรไทยปนกับอักษรต่างประเทศ หรือปนกับภาพ และหรือเครื่องหมายอื่น**   1. ป้ายที่มีข้อความ เครื่องหมาย หรือภาพเคลื่อนที่ หรือเปลี่ยนเป็นข้อความ เครื่องหมาย หรือภาพอื่นได้ 2. ป้ายนอกจาก (ก) | 52/500  26/500 |
| **3** | **ป้ายที่ไม่มีอักษรไทย ไม่ว่าจะมีภาพหรือมีเครื่องหมายใดๆ หรือไม่ และป้ายที่มีอักษรไทยบางส่วน หรือทั้งหมดอยู่ใต้หรือต่ำกว่าอักษรต่างประเทศ**   1. ป้ายที่มีข้อความ เครื่องหมาย หรือภาพเคลื่อนที่ หรือเปลี่ยนเป็นข้อความ เครื่องหมาย หรือภาพอื่นได้ 2. ป้ายนอกจาก (ก) | 52/500  50/500 |
| **หมายเหตุ :** ป้ายตามประเภท 1,2 หรือ 3 เมื่อคำนวณพื้นที่แล้ว ถ้ามีอัตราภาษีที่ต้องเสียภาษีต่ำกว่าป้ายละ 200 บาท ให้เสียภาษีป้ายละ 200 บาท  **ที่มา :** กฎกระทรวงกำหนดอัตราภาษีป้าย พ.ศ. 2563 | | |

